พายุ “นัลแก” กระหน่ำ “ฟิลิปปินส์” พบผู้เสียชีวิต 72 ราย เหตุน้ำท่วมฉับพลัน-ดินถล่ม
พายุโซนร้อน “นัลแก” พัดกระหน่ำเข้าสู่ประเทศฟิลิปปินส์วันนี้ จนทำให้เกิดภาวะน้ำท่วมฉับพลันและดินถล่ม ส่งผลให้มีผู้เสียชีวิตแล้วอย่างน้อย 72 ราย
พายุโซนร้อน “นัลแก” พัดกระหน่ำเข้าสู่ประเทศฟิลิปปินส์วันนี้ จนทำให้เกิดภาวะน้ำท่วมฉับพลันและดินถล่ม ส่งผลให้มีผู้เสียชีวิตแล้วอย่างน้อย 72 ราย
29 ต.ค. 2565

ผู้สื่อข่าวรายงานว่า พายุโซนร้อนนัลแก (Nalgae) พัดกระหน่ำเข้าสู่ฟิลิปปินส์ในวันนี้ (29 ต.ค.65) จนทำให้เกิดภาวะน้ำท่วมฉับพลันและดินถล่ม ส่งผลให้มีผู้เสียชีวิตแล้วอย่างน้อย 72 ราย
พายุนัลแกพัดถล่มเกาะลูซอนด้วยความเร็วลมสูงสุด 95 กิโลเมตรต่อชั่วโมง หลังขึ้นฝั่งที่เกาะคาตันดัวเนสก่อนรุ่งสาง
ภาคใต้ของฟิลิปปินส์เผชิญกับภาวะฝนตกหนักตั้งแต่เมื่อวันพฤหัสบดี (27 ต.ค.65) ที่ผ่านมา ขณะที่เกิดน้ำท่วมในพื้นที่ชนบทส่วนใหญ่บนเกาะมินดาเนา
ส่วนกระแสน้ำที่ไหลบ่าอย่างรุนแรงและรวดเร็ว รวมถึงดินถล่ม ได้ส่งผลกระทบต่อบ้านเรือนของประชาชนในพื้นที่ต่าง ๆ
สำนักข่าวรอยเตอร์รายงานว่า นายราเฟลิโต อาลีจานโดร ผู้อำนวยการฝ่ายป้องกันพลเรือนของฟิลิปปินส์เปิดเผยว่า ในช่วงเช้าวันนี้ ยอดผู้เสียชีวิตได้เพิ่มขึ้นเป็น 72 ราย และบาดเจ็บ 33 ราย ขณะที่ประชาชนอย่างน้อย 14 รายยังคงสูญหาย
 